Kirtling Tower er en middelalderlig borg og et tudor country house i Cambridgeshire, England, hvoraf kun portbygningen stadig er bevaret. Den kan føres tilbage til 1200-tallet, og blev igennem middelalderen udbygget til en stor fæstning. I tudorperioden blev det moderniseret og udbygget og var i en periode Cambridgeshires største county house. Fra slutningen af 1600-tallet forfaldt hele bygningen dog, og i 1801 blev det meste revet ned. I 1872 renoverede man den tilbageværende postbygning, som er det eneste tilbageværende i dag.  Historie Den første gang Kirtling Tower nævnes er i 1219, og i 1200-tallet bliver Kirtling Castle beskrevet som at have en voldgrav, en grøft og en palisade. I 1424 blev der udført en omfattende ombygning af fæstningen af Richard de Beauchamp, jarl af Warwick, hvor 100 egetræer blev brugt til at etableret en modtageværelse og et privat værelse samt flere kamre til beboelse. Edward North, der var en succesfuld advokat genopbyggede fæstningen i 1540'erne og mellem 1556 og 1558 brugte han arkitekten Francis Adams. Han omdøbte stedet til Kirtling Hall. Jordvoldene omkring fæstningen blev ændret meget på dette tidspunkt, for at gøre plads til en plateau til det nye hus, som inkluderede moderne tudor-arkitektur som portbygning, galleri, banquet-hal og en have komplet med springvand og damme. Dronning Elizabeth 1. boede på stedet i 1578 under hendes stats-procession i Cambridgeshire. Fæstningen fortsatte med at blive udviklet, og i 1660'erne var det det største country house i Cambridgeshire. Det var centreret om en symmetrisk toatagers bygning med øst- og vest-længer med yderligere beboelse og facliteter. Efter 1691 gik Kirtling Hall i forfald, og i 1735 beskriver Victoria County History ejendommen som "i uorden". Meget af fæstningen blev revet ned i 1748 for at gøre det resterende beboeligt for Lord Elibank, men ejendommen forfaldt atter efter hans død i 1762. I 1770'erne var den ubeboelig, og størstedelen af fæstningen blev revet ned i 1801. I 1830'erne blev portbygningen omdannet til en beboelsesejendom og den blev omdøbt til Kirtling Tower. Der blev lavet en tilbygning i 1872 og huset var fortsat i brug af en række forskellige lejere. I dag fremstår fæstningen som en tre-etagers portbygning fra tudortiden. Den ligner portbygningen på Leez Priory meget, idet den blev opført af NOrths ven og advokat-kollega Richard Rich. Den er opført i mursten og har oktagonale tårne og orielvinduer i italiensk design. It is a scheduled monument and a Grade I listed building.